7 दिन नहीं होंगे मांगलिक कार्य सर्वार्थ सिद्धि योग में होगा दहन
भास्कर संवाददाता | झुंझुनूं
हिंदुओंका दो दिवसीय त्यौहार होली 12 13 मार्च को श्रद्धा के साथ मनाया जाएगा। होलिका दहन फाल्गुन शुक्ल पूर्णिमा 12 मार्च को शाम गोधूली वेला में 6.18 से 6.42 बजे तक सर्वार्थ सिद्धि योग में किया जा सकेगा। दहन का यह मुहूर्त शाम को प्रदोष युक्त और भद्रा रहित है।
पंडित वेदप्रकाश महमिया ने बताया कि भद्रा 11 मार्च को रात 8.26 बजे शुरू होगी जो 12 मार्च को सुबह 8.25 बजे समाप्त होगी। पूर्णिमा रात 8.26 बजे तक रहेगी। सर्वार्थ सिद्धि योग में होलिका दहन होने से यह सभी लोगों के लिए श्रेष्ठ और फलदायी रहेगी। 13 मार्च को लोग गुलाल से होली खेल कर और मुंह मीठा करवा कर धुलंडी मनाएंगे। होलिका दहन प्रदोष काल में करना सर्वश्रेष्ठ माना गया है। इससे पहले आठ मार्च को सुबह 11.34 बजे से पहले ढाले थापे जाएंगे। इसके बाद भद्रा काल प्रारंभ हो जाएगा।
होली वर्षभर व्यापारियों के लिए भी लाभदायक रहेगी। सरकारी नीतियों से व्यापारियों को उत्तम लाभ मिल सकेगा। जमीन, मकान, बर्तन, आभूषण, वाहन, खाद्य सामग्री के व्यापार में लाभ होगा। राजनीतिक समस्याओं से सरकार को निजात मिल सकती है। सत्ता पक्ष की स्थिति मजबूत होगी। किसानों को लिए भी होली फलदायी रहेगी।
उदयपुरवाटी. श्याम शरण मंडल छापोली की ओर से छापोली में फागोत्सव मनाया। कलाकारों ने देवी-देवताओं की झांकी सजाई रातभर रंगारंग प्रस्तुतियां दी। (समाचार पेज 15 पर)
hin_Deva bho_Deva hin_Deva hin_Deva hin_Deva hin_Deva